Zmluva o licencii koncového používateľa

PRED PREVZATÍM, NAINŠTALOVANÍM ALEBO POUŽITÍM TOHTO SOFTVÉRU SI, PROSÍM, POZORNE PREČÍTAJTE TÚTO ZMLUVU O LICENCII. PREVZATÍM, NAINŠTALOVANÍM ALEBO POUŽITÍM SOFTVÉRU VYJADRUJETE VÁŠ ZÁKONNÝ SÚHLAS S NIŽŠIE UVEDENÝMI ZMLUVNÝMI PODMIENKAMI. V PRÍPADE NESÚHLASU SO ZMLUVNÝMI PODMIENKAMI TENTO SOFTVÉR NENAČÍTAVAJTE, NEINŠTALUJTE, ANI HO NEPOUŽÍVAJTE. 

1. SOFTVÉR 
„Softvér“ je tento počítačový program (softvér) nezávisle od jeho distribučného kanála, t. j. bezplatne načítaný (čo môže zahŕňať digitálne kódovaný, strojom čitateľný, škálovateľný obrysový font kódovaný v osobitnom formáte) alebo získaný z nosiča DVD alebo iného fyzického dátového nosiča, spolu so všetkými kódmi, technikami, softvérovými nástrojmi, formátom, návrhom programu, koncepciami, metódami a nápadmi súvisiacimi s počítačovým programom a všetku príslušnú dokumentáciu. 

2. AUTORSKÉ PRÁVA A PRÁVA SÚVISIACE S DUŠEVNÝM VLASTNÍCTVOM 
Toto je zmluva o licencii, nie kúpno-predajná zmluva. Spoločnosť Konica Minolta Business Technologies, Inc. („Konica Minolta“) vlastní alebo na základe licencie udelenej inými vlastníkmi („poskytovateľ licencie spoločnosti Konica Minolta“) vykonáva autorské práva a ďalšie práva týkajúce sa duševného vlastníctva na softvér. Jednotlivé a všetky práva a oprávnenia na softvér a všetky kópie softvéru zostávajú vo vlastníctve spoločnosti Konica Minolta alebo poskytovateľa licencie spoločnosti Konica Minolta. Táto Zmluva sa v žiadnom prípade nepovažuje za priznanie autorských práv a/alebo akýchkoľvek práv duševného vlastníctva k softvéru spoločnosťou Konica Minolta alebo dodávateľom spoločnosti Konica Minolta pre Vás. Okrem podmienok uvedených v tejto Zmluve nezískavate žiadne práva k patentom, autorským právam, obchodným názvom, ochranným známkam (registrovaným alebo neregistrovaným) alebo iným právam, koncesiám alebo licenciám vzťahujúcim sa k softvéru. Softvér je chránený v zmysle zákonov o autorských právach a ustanovení medzinárodných zmlúv.

3. LICENCIA 
Spoločnosť Konica Minolta Vám týmto udeľuje neexkluzívnu, neprenosnú a obmedzenú licenciu, ktorej podmienky prijímate a ktorá Vás oprávňuje:
(i)	nainštalovať a používať tento softvér výlučne na Vašom počítači(/-och) pripojenom prostredníctvom domácej siete k výrobku, pre ktorý je tento softvér určený;
(ii)	umožniť používateľom vyššie uvedených počítačov používať softvér pod podmienkou, že zabezpečíte, aby všetci takýto používatelia dodržiavali ustanovenia a podmienky tejto Zmluvy;
(iii)	používať softvér len na Vaše bežné obchodné činnosti alebo osobnú potrebu;
(iv)	vytvoriť len jednu kópiu softvéru na účely zálohovania alebo inštalácie v rámci štandardného a určeného spôsobu používania softvéru;
(v)	previesť softvér inej strane prostredníctvom prenosu softvéru spolu s kópiou tejto Zmluvy a kompletnej dokumentácie k softvéru pod podmienkou, že (a) musíte súčasne presunúť takejto inej strane alebo zničiť všetky ďalšie vlastné kópie softvéru, (b) takýto presun vlastníctva znamená ukončenie platnosti Vašej zmluvy o licencii so spoločnosťou Konica Minolta, (c) musíte zabezpečiť, že takáto iná strana súhlasí s ustanoveniami a podmienkami tejto Zmluvy a s tým, že je ňou viazaná. Ak takáto iná strana neprijíma zmluvné podmienky, neprenesiete na ňu žiadne kópie tohto softvéru.

4. OBMEDZENIA 
(1) Bez písomného súhlasu spoločnosti Konica Minolta nesmiete:
(i) 	používať, kopírovať, modifikovať, zlučovať alebo prenášať kópie tohto softvéru okrem výnimiek uvedených v tejto Zmluve;
(ii) 	spätne dekódovať, spätne zostavovať, spätne kompilovať alebo iným spôsobom analyzovať softvér s výnimkou podmienok ustanovených zákonom;
(iii) 	poskytovať odvodenú licenciu, prenajímať si, dávať do prenájmu alebo distribuovať softvér alebo akékoľvek jeho kópie alebo
(iv) 	odstraňovať, používať alebo upravovať žiadnu obchodnú známku, logo, oznámenia o autorských právach alebo iných vlastníckych právach, opisy, symboly alebo označenia v softvéri.
(2) Súhlasíte, že nevyveziete softvér a nijakým spôsobom neporušíte príslušné právne predpisy týkajúce sa vývozu v akejkoľvek krajine.

5. OBMEDZENÉ ZÁRUKY
Softvér sa poskytuje v „konečnej podobe“, bez akýchkoľvek záruk. Zmluvné podmienky nahrádzajú všetky priame alebo odvodené záruky a spoločnosť Konica Minolta, jej dcérske spoločnosti a poskytovateľ licencie spoločnosti Konica Minolta sa zriekajú všetkých záruk za softvér či už priamych alebo odvodených vrátane, bez obmedzenia, odvodenej záruky obchodovateľnosti, vhodnosti na konkrétny účel a neporušenia práv tretej strany. Toto vzdania sa záruk nemá vplyv na Vaše zákonné práva. V prípade, že takéto vyhlásenie o obmedzení nie je povolené príslušným rozhodným právom, vzťahuje sa na Vás len v maximálnom rozsahu povolenom zákonom.

6. OBMEDZENIE ZÁKONNEJ NÁPRAVY
Spoločnosť Konica Minolta, jej dcérske spoločnosti ani poskytovateľ licencie spoločnosti Konica Minolta nenesú v žiadnom prípade nijakú zodpovednosť za stratu zisku, dát, ani žiadne iné nepriame, osobitné, trestné, náhodné alebo následné škody vyplývajúce z použitia alebo nemožnosti použiť Softvér, a to aj v prípade, že spoločnosť Konica Minolta, jej dcérske spoločnosti, jej oprávnení predajcovia alebo poskytovateľ licencie spoločnosti Konica Minolta boli Vami upozornení na možnosť takýchto škôd alebo všetkých ostatných nárokov na základe nároku tretej strany.

7. UKONČENIE PLATNOSTI
Platnosť tejto zmluvy o licencii môžete kedykoľvek ukončiť zničením softvéru a všetkých Vašich kópií tohto softvéru. Platnosť tejto Zmluvy rovnako skončí v prípade, ak nedodržíte všetky jej podmienky. Pri takomto ukončení platnosti musíte bezodkladne zničiť všetky kópie softvéru vo vašom vlastníctve.

8. ROZHODNÉ PRÁVO
Táto Zmluva sa riadi právom krajiny, do ktorej bol výrobok dodaný pri dodávke pôvodnému zákazníkovi.

9. ODDELITEĽNOSŤ
V prípade, že niektorá časť alebo časti tejto Zmluvy budú vyhlásené za nezákonné alebo neplatné rozhodnutím ktoréhokoľvek súdu alebo správneho orgánu kompetentného súdu, takéto ukončenie platnosti nebude mať vplyv na ostatné časti Zmluvy, ktoré zostanú v plnej platnosti a účinnosti, ako keby časti vyhlásené za nezákonné alebo neplatné netvorili súčasť tejto Zmluvy.

10. UPOZORNENIE PRE KONCOVÝCH POUŽÍVATEĽOV V ŠTÁTNEJ SPRÁVE SPOJENÝCH ŠTÁTOV 
Softvér je „komerčná položka“, v zmysle, v ktorom je tento termín definovaný v 48 C.F.R. 2.101 (október 1995), pozostávajúca z „komerčného počítačového softvéru“ a „dokumentácie ku komerčnému počítačovému softvéru“ tak, ako sú tieto termíny definované v 48 C.F.R. 12.212 (september 1995).  V súlade s predpismi 48 C.F.R. 12.212 a 48 C.F.R. 227.7202-1 až 227.7202-4 (jún 1995) všetci koncoví používatelia v štátnej správe Spojených štátov amerických získavajú Softvér len s právami stanovenými v tejto Zmluve.

TÝMTO POTVRDZUJETE, ŽE STE SI TÚTO ZMLUVU PREČÍTALI, ROZUMIETE JEJ OBSAHU A ZAVÄZUJETE SA DODRŽIAVAŤ JEJ PODMIENKY A USTANOVENIA. ANI JEDNA STRANA NIE JE VIAZANÁ INÝMI VYHLÁSENIAMI ALEBO VYJADRENIAMI, KTORÉ NIE SÚ V SÚLADE SO ZMLUVNÝMI PODMIENKAMI TEJTO ZMLUVY. ZMENY A DOPLNENIA TEJTO ZMLUVY NADOBÚDAJÚ PLATNOSŤ AŽ PO PÍSOMNOM VYHOTOVENÍ A PODPÍSANÍ RIADNE OPRÁVNENÝMI ZÁSTUPCAMI KAŽDEJ ZMLUVNEJ STRANY.

