Ohjelmiston loppukäyttäjän lisenssisopimus

LUE ALLA OLEVA LISENSSISOPIMUS HUOLELLISESTI ENNEN OHJELMISTON LATAAMISTA, ASENNUSTA TAI KÄYTTÖÄ. OHJELMISTON LATAAMINEN, ASENNUS TAI KÄYTTÖ KATSOTAAN ALLA OLEVIEN EHTOJEN LAINVOIMAISEKSI HYVÄKSYMISEKSI. JOLLET HYVÄKSY SOPIMUKSEN EHTOJA ÄLÄ LATAA, ASENNA TAI KÄYTÄ OHJELMISTOA. 

1. OHJELMISTO 
"Ohjelmisto" tarkoittaa tätä tietokoneohjelmaa (ohjelmistoa) sen jakelukanavasta riippumatta, eli joka on ladattu tekijänoikeusvapaasti (se saattaa sisältää digitaalisesti koodattuja, koneella luettavia, skaalattavia ääriviivafonttitietoja koodatussa erikoismuodossa) tai joka on saatu DVD-levyllä tai millä tahansa fyysisellä tiedonsiirtovälineellä yhdessä kaikkien koodien, tekniikoiden, ohjelmistotyökalujen, muodon, muotoilun, konseptien, menetelmien ja ideoiden kanssa, jotka liittyvät tietokoneohjelmaan ja kaikkiin siihen liittyviin asiakirjoihin. 

2. TEKIJÄNOIKEUS JA IMMATERIAALIOIKEUDET 
Tämä on lisenssisopimus eikä myytävissä oleva sopimus. Konica Minolta Business Solutions Europe GmbH ("Konica Minolta") omistaa tai on saanut ohjelmiston lisenssin muilta omistajilta ("Konica Minoltan lisensoijalta") ohjelmiston tekijänoikeudet ja muut immateriaalioikeudet, ja ohjelmiston ja kaikkien siitä tehtyjen kopioiden kaikki oikeudet säilyvät Konica Minoltalla tai Konica Minoltan lisensoijalla. Tämän sopimuksen ei missään tapauksessa katsota siirtävän mitään ohjelmiston tekijänoikeuksia ja/tai immateriaalioikeuksia pois Konica Minoltalta tai Konica Minoltan lisensoijalta. Ellei tässä sopimuksessa toisin mainita, sinulla ei ole mitään oikeuksia patentteihin, tekijänoikeuksiin, kaupallisiin nimiin, tavaramerkkeihin (rekisteröityihin tai rekisteröimättömiin) tai mitään muita oikeuksia, lupia tai lisenssejä tähän ohjelmistoon liittyen. Tekijänoikeuslait ja kansainväliset sopimusehdot suojaavat tätä ohjelmistoa.

3. LISENSSI 
Konica Minolta myöntää täten sinulle, ja sinä hyväksyt tämän rajoittamattoman, ei-siirrettävän ja rajoitetun lisenssin, ja sinulla on oikeus:
(i)	asentaa ohjelmisto ja käyttää sitä ainoastaan omalta tietokoneeltasi / omilta tietokoneiltasi, jotka on yhdistetty sisäisen verkon kautta tuotteeseen, jota varten tämä ohjelmisto on suunniteltu
(ii) antaa yllä kuvattujen tietokoneiden käyttäjien käyttää ohjelmistoa sillä edellytyksellä, että varmistat kaikkien kyseisten käyttäjien noudattavan tämän sopimuksen ehtoja
(iii) käyttää ohjelmistoa vain omaan liiketoimintaasi tai henkilökohtaiseen tarkoitukseen
(iv)	tehdä ohjelmistosta yksi kopio varmuuskopio- tai asennustarkoitukseen ohjelmiston normaalia ja tarkoituksenmukaista käyttöä varten
(v) siirtää ohjelmiston toiselle osapuolelle välittämällä kopion tästä sopimuksesta ja kaikista ohjelmiston mukana tulleista asiakirjoista sillä edellytyksellä, että (a) sinun täytyy samaan aikaan joko siirtää kaikki tämän ohjelmiston kopiosi toiselle osapuolelle tai tuhota ne, (b) tällainen omistuksen siirto lopettaa Konica Minolta -lisenssisi ja (c) että sinun on varmistettava, että kyseinen toinen osapuoli hyväksyy tämän sopimuksen sopimusehdot ja sitoutuu noudattamaan niitä. Jos toinen osapuoli ei hyväksy kyseisiä ehtoja, et voi siirtää mitään tämän ohjelman kopiota.

4. RAJOITUKSET 
(1) Ilman Konica Minoltan etukäteen myöntämää kirjallista lupaa et saa:
(i)  käyttää, kopioida, muokata, yhdistää, siirtää tai välittää tämän ohjelmiston kopioita muutoin kuin tässä kuvatulla tavalla
(ii) 	takaisinmallintaa, purkaa asennusta, purkaa käännöstä tai millään muulla tavalla analysoida ohjelmistoa paitsi lain sallimin edellytyksin
(iii)  antaa edelleenkäyttölupaa, vuokrata, jakaa tai levittää tätä ohjelmistoa tai mitään siitä tehtyä kopiota tai
(iv)  poistaa, käyttää tai muuttaa mitään tavaramerkkiä, logoa, tekijänoikeutta tai muuta omistajan ilmoitusta, selityksiä, symboleja tai tunnuksia ohjelmistossa.
(2) Hyväksyt, ettet vie ohjelmistoa mihinkään maahan millään tavalla, joka rikkoo mitään vientisäännöstelyä koskevia sovellettavia lakeja tai säädöksiä missään maassa.

5. RAJOITETUT TAKUUT
Ohjelmisto toimitetaan sinulle "sellaisenaan" ilman minkäänlaisia takuita. Tämän sopimuksen nimenomaiset ehdot toimivat muiden, ilmaistujen tai oletettujen takuiden sijasta. Konica Minolta, sen tytäryhtiöt ja Konica Minoltan lisensoija eivät myönnä mitään ilmaistuja tai oletettuja takuita tätä ohjelmistoa koskien, mukaan lukien, mutta niihin rajoittumatta, oletetut takuut toimivuudesta tai soveltuvuudesta kaupankäynnin kohteeksi, sopivuudesta johonkin tiettyyn tarkoitukseen ja kolmannen osapuolen oikeuksien loukkaamattomuudesta. Alla oleva vastuuvapautuslauseke ei vaikuta laillisiin oikeuksiisi. Jos voimassa oleva sovellettava laki ei hyväksy vastuuvapautuslausekkeen sisältämiä rajoituksia, kyseiset rajoitukset ovat voimassa mahdollisimman suuressa määrin lain sallimissa rajoissa.

6. KORVAUSVAATIMUSTEN RAJOITUKSET
Konica Minoltaa, sen tytäryhtiöitä tai Konica Minoltan lisensoijaa ei voida missään tapauksessa pitää vastuussa voitonmenetyksistä, tietojen katoamisesta tai mistään muista epäsuorista, erityisistä, rangaistavista, satunnaisista tai välillisistä vahingoista, jotka aiheutuvat ohjelmiston käytöstä tai kykenemättömyydestä käyttää ohjelmaa. Vaikka Konica Minoltaa, sen tytäryhtiöitä, sen valtuutettuja jälleenmyyjiä tai Konica Minoltan lisensoijaa on varoitettu tällaisista menetyksistä tai vahingoista, kyseiset tahot eivät vastaa mistään tällaisista menetyksistä tai vahingoista tai sinulta tulevista vaateista, jotka perustuvat kolmannen osapuolen vaatimuksiin.

7. SOPIMUKSEN IRTISANOMINEN
Voit irtisanoa tämän lisenssin milloin tahansa tuhoamalla ohjelmiston ja kaikki kopiosi siitä. Tämä sopimus irtisanotaan myös, jos et noudata kaikkia sen ehtoja. Tällaisen irtisanomisen yhteydessä sinun on tuhottava välittömästi kaikki hallussasi olevat ohjelmiston kopiot.

8. SOVELLETTAVA LAKI JA LAINKÄYTTÖALUE
Tässä sopimuksessa sovelletaan lakeja, jotka ovat voimassa maassa, jossa toimitus tapahtuu alkuperäiselle asiakkaalle.

9. MÄÄRÄYSTEN ITSENÄISYYS
Siinä tapauksessa, että jokin oikeusistuin tai toimintavaltainen tuomioistuin pitää jotain sopimuksen osaa tai osia laittomina tai mitättöminä, se ei vaikuta sopimuksen muihin osiin, jotka pysyvät täysimääräisesti voimassa aivan kuin sopimuksessa ei olisi ollut kyseistä laitonta tai mitätöntä osaa tai osia.

10. HUOMAUTUS YHDYSVALTOJEN VALTION PALVELUKSESSA OLEVILLE LOPPUKÄYTTÄJILLE 
Ohjelmisto on "kaupallinen tuote", kuten termi on määritelty säädöksessä 48 C.F.R. 2.101 (lokakuu 1995). Ohjelmisto koostuu "kaupallisesta tietokoneohjelmistosta" ja "kaupallisen tietokoneohjelmiston asiakirjoista", kuten termejä on käytetty säädöksessä 48 C.F.R. 12.212 (syyskuu 1995).  Säädösten 48 C.F.R. 12.212 ja 48 C.F.R. 227.7202-1 - 227.7202-4 (kesäkuu 1995) mukaan Yhdysvaltojen valtion palveluksessa olevat loppukäyttäjät saavat ohjelmiston käyttöönsä vain tässä tekstissä ilmoitettujen oikeuksien mukaisesti.

SINÄ VAHVISTAT, ETTÄ OLET LUKENUT TÄMÄN SOPIMUKSEN, YMMÄRRÄT SEN JA SUOSTUT NOUDATTAMAAN SEN EHTOJA. KUMPAAKAAN OSAPUOLTA EIVÄT SIDO MITKÄÄN MUUT LAUSUMAT, VÄITTÄMÄT TAI KUVAUKSET, JOTKA EIVÄT OLE YHTÄPITÄVIÄ TÄMÄN SOPIMUKSEN EHTOJEN KANSSA. MITKÄÄN TÄMÄN SOPIMUKSEN MUUTOKSET EIVÄT OLE VOIMASSA, ELLEIVÄT KUMMANKIN OSAPUOLEN ASIANMUKAISET EDUSTAJAT OLE NIITÄ KIRJALLISESTI ALLEKIRJOITTANEET JA HYVÄKSYNEET.

